William R. King

William Rufus DeVane King (Sampson County, North Carolina, 7 April 1786 – Selma, Dallas County, Alabama, 18 April 1853) yaiku Wakil Présidhèn Amérika Sarékat angka 14. Panjenengane njabat karo Franklin Pierce ping taun 1852. Panjenengane wakil présidhèn kang mangsa jabatane paling cendek. Ana kemungkinan uga panjenengané salah sijining homoseksual, lan panjenengané pernah terlibat gayutan cinta sejinis karo Présidhèn James Buchanan.

Kauripan awal 
King lair ing Sampson County, North Carolina, anak saka William King lan Margaret deVane, lan lulus saka Universitas North Carolina di Chapel Hill]] ing taun 1803. King yaiku anggota North Carolina House of Commons 1807-1809. Panjenengané kapilih ing Kongrès Amérika Sarékat karolas, telulas lan patbelas, njabat wiwit 4 Maret 1811, tekan 4 November 1816, nalika panjenengané mundur. King dadi sekretaris kedutaan ing Napoli, Italia, lan salanjute ing St. Petersburg, Ruslan. Panjenengané bali ing Amérika Sarékat ing taun 1818 lan mapan ing Cahawba, Alabama, dadi salah sijining pamilik budak ing salah sijining kebon kapas. King lan keluargané yaiku kang nduwé budak gedhé dhéwé ing Alabama, kulawarga iku diberitakké duwé limangatus budak.

Pulitik 
William minangka wakil ing konvensi kang diènèkaké déning pamaréntah Alabama. Sawisé lumebu Alabama minangka praja ing taun 1819 panjenengané kapilih minangka wakil parté Dhémokrat-Républik ing Senat Amérika Sarékat, lan kapilih manèh minangka Jacksonian ing taun 1822, 1828, 1834, lan 1841. Panjenengané njabat wiwit 14 Dhésèmber 1819 tekan 15 April 1844 nalika panjenengané mundur. King yaiku Ketua Komite Senat Amérika Sarékat kanggo Lahan Umum lan Komite Senat Amérika Sarékat kanggo Perdagangan.

Rujukan 
 Buku Présidhèn - Présidhèn Amérika Sarékat, diterbitake déning Dinas Penerangan lan Kebudayaan Amérika Sarékat, Jakarta (2003)

Pranala njaba 

 William R. King 
 Kehidupan William R. King 
 Kontroversi Buchanan
 Berita kematian William R. King

Lair 1786
Pati 1853
Senator Amérika Sarékat
Wakil Présidhèn Amérika Sarékat